วันนี้..รู้ดำ รู้แดงโมนิก้าและทีมงาน
*ข้อมูลที่นักลงทุนทั่วโลกเฝ้าติดตามอย่างกระชั้นชิด และมีอิทธิพลต่อการลงทุนในสินทรัพย์เสี่ยง คงหนีไม่พ้น การลงประชามติของกรีซว่า ประชาชนยอมรับเงื่อนไขของเจ้าหนี้ หรือ ประชาชนไม่ยอมรับเงื่อนไขของเจ้าหนี้ ซึ่งเรื่องนี้จะส่งผลโดยตรงต่อระบบการเงินการลงทุนของทั่วโลก และทำให้ผู้ที่เกี่ยวข้องทุกรายพุ่งเป้าไปยังความเคลื่อนไหวของเรื่องดังกล่าวมากเป็นพิเศษไงล่ะจ๊ะ
6 ก.ค. 2558

*ข้อมูลที่นักลงทุนทั่วโลกเฝ้าติดตามอย่างกระชั้นชิด และมีอิทธิพลต่อการลงทุนในสินทรัพย์เสี่ยง คงหนีไม่พ้น การลงประชามติของกรีซว่า ประชาชนยอมรับเงื่อนไขของเจ้าหนี้ หรือ ประชาชนไม่ยอมรับเงื่อนไขของเจ้าหนี้ ซึ่งเรื่องนี้จะส่งผลโดยตรงต่อระบบการเงินการลงทุนของทั่วโลก และทำให้ผู้ที่เกี่ยวข้องทุกรายพุ่งเป้าไปยังความเคลื่อนไหวของเรื่องดังกล่าวมากเป็นพิเศษไงล่ะจ๊ะ
*นั่นหมายความว่า โอกาสของการลงทุนรอบใหม่จะเกิดขึ้นได้หรือไม่ ก็คงขึ้นอยู่กับปัญหาหนี้กรีซมีความชัดเจนขนาดไหน? ซึ่งเรื่องนี้มีการพูดคุยกันมาระยะหนึ่งแล้ว “โมนิก้า” ถือเป็นข้อมูลเก่าที่พูดกันซ้ำแล้วซ้ำเล่า แต่ยังคงมีอิทธิพลที่รุนแรงเหมือนเดิม วันนี้ถึงต้องมาตั้งหลักกันใหม่ว่า กล้าที่จะเล่นเกมเสี่ยงไหม? เพราะการอยู่เฉยๆ อาจเป็นการปล่อยโอกาสทองหลุดมือนะค่ะ
*ส่วนใครที่ไม่มั่นใจในการลงทุนเที่ยวนี้ อาจรอให้ทุกอย่างมีความชัดเจนขึ้นกว่าเดิมก็ได้ “โมนิก้า” ถึงต้องย้ำกับนักเล่นทุกหมู่เหล่าว่า ตรงนี้เป็นเวทีของผู้กล้า และมีความว่องไวในการปรับพอร์ต เพราะบรรยากาศการลงทุนผันผวนหนักขึ้นกว่าเดิม แถมข้อมูลในช่วง 6 เดือนแรกของปี 58 รายงานรีเทิร์นหุ้นแบงก์ค่อนข้างน่าผิดหวัง โพซิชั่นทั้งหมดถึงไหลกลับมาอยู่ที่หุ้นเล็กเจ้าค่ะ
*ยกเว้นต้องการซื้อเพื่อลุ้นมันส์ๆ “โมนิก้า” ถือเป็นจังหวะที่ต้องสวนกระแสสุดตัว เพราะเชื่อในทฤษฎีหุ้นตกแรงเท่าไหร่ ก็มีโอกาสขึ้นแรงเท่านั้น น้ำหนักทั้งหมดถึงไหลกลับมาอยู่ที่ KBANK SCBและ KTBเพราะเป็นหุ้นที่โดนทิ้งออกมามากสุด บวกกับหุ้นมีแก๊ปให้เข้ามาเล่นเก็งกำไรได้หลายรอบ จึงไม่ควรพลาดโอกาสมันส์ๆ เช่นนี้..ว่าแต่เที่ยวนี้ ทฤษฎีกับความเป็นจริงจะไปในทางเดียวกันไหมเอ่ย?
*ส่วนที่ไปได้แน่ๆ ยิ่งกว่าแช่แป้ง “โมนิก้า” กลับพุ่งเป้าไปที่ PLANBของมันเห็นเต็มสองลูกตาว่า ธุรกิจโตวันโตคืน และปีนี้จะมีทีเด็ดปล่อยออกมาเป็นระลอก เดี๊ยนถึงอยากให้แฟนคลับพุ่งเป้าไปที่หุ้นตัวนี้มากเป็นพิเศษ หลังหุ้นกระชากขึ้นมายืนอยู่ที่ 5.90 บาท บวกไป 0.25บาท เมื่อเทียบกับเป้าที่กูรูสำนักใหญ่ๆ ให้ไว้เกือบ 7 บาท มันเป็นจังหวะที่ต้องเล่นตามนะเนี่ย
*เหมือกับในรายของหุ้นถังแก๊ส SMPCถ้ามองแบบผ่านๆ เอาเรื่องอดีตมาเม้าท์มอย ย่อมเกิดอาการจิตตกอย่างแน่นอน แต่ถ้ามองเรื่องนี้เป็นการโหนกระแส “โมนิก้า” ถือเป็นเรื่องที่นักเล่นต้องทำความเข้าใจก่อนเข้าลุย เพราะก่อนหน้านี้เคยพุ่งขึ้นไปถึง 9.50 บาท แต่หลังจากนั้นหุ้นรูดลงอย่างต่อเนื่อง จนสุดท้ายลงมากองอยู่ที่ 4.80 บาท ล่าสุดหุ้นเด้งขึ้นมาปิดที่ 6.35 บาท บวกไป 1.25 บาท หรือขึ้นไป 24% มันเป็นจังหวะของคนใจกล้าล้วนๆ นะตัวเอง
*เช่นเดียวกับในรายของหุ้นบันเทิงเริงรำ RS หากดูกิจกรรมความเคลื่อนไหวทางธุรกิจที่รุกทั้งทีวีดิจิตอล และทีวีดาวเทียม “โมนิก้า” ถือเป็นการเปิดเกมรุกที่น่ากลัวสุดๆ ขณะเดียวกันก็ทำให้ตัวบริษัทแบกรับต้นทุนการดำเนินงานที่สูงขึ้นเป็นเงาตามตัวเขาเลยมองกันว่า ผลงานในไตรมาส 2 ปี 58 จะทรุดลงฮวบฮาบ หุ้นถึงร่วงลงมายืนอยู่ที่ 11.40 บาท ลบไป 2 บาท หรือลงไป 15% ด้วยมูลค่าการซื้อขาย 440 ล้านบาท
*เช่นเดียวกับในรายของ VNGจู่ๆ โดนกระหน่ำเทขายอย่างไม่ลืมหูลืมตา ทั้งที่ก่อนหน้านี้ทะยานขึ้นอย่างร้อนแรง “โมนิก้า” ถือเป็นความเสี่ยงของเหล่านักเล่นที่ชอบความท้าทาย และวันนี้ก็ได้รู้แล้วว่า อะไรที่มากเกินไปย่อมกลับมาสู่สมดุลด้วยตัวของมันเอง ล่าสุดหุ้นร่วงลงมาอยู่ 11.10 บาท ลบไป 1.30 บาท หรือลงไป 11.40% ด้วยมูลค่าการซื้อขาย 390 ล้านบาท วันนี้มีลุ้นเด้งกลับนะคะ
*ส่วนของแท้แน่นอน ที่อยากให้แฟนคลับเฝ้าติดตามอย่างใกล้ชิด “โมนิก้า” ขอพุ่งเป้าไปที่หุ้นCHOเป็นลำดับแรก คอนเซ็ปต์ของหุ้นมีอะไรที่ชัดเจนอยู่ในตัวของมันเองแล้ว และโครงการที่ได้ในเที่ยวนี้ก็ทำให้รายได้โตเป็นเท่าตัว แรงซื้อถึงมีเข้ามาเป็นระลอกตลอดทั้งวัน ล่าสุดหุ้นปิดที่ 4 บาท บวกไป 0.80 บาท หรือขึ้นไป 2% มันเป็นจังหวะที่นักเล่นไม่ต้องคิดอะไรมากอีกแล้ว เพราะเป้าเที่ยวนี้ 5 บาทนะค่ะ
*ส่วนข่าวแว่วๆ ที่เข้าหูซ้ายทะลุหูขวา “โมนิก้า” อยากพุ่งเป้าไปที่ BSMกับ KCMหลังแมงลือเม้าท์มอยเกี่ยวกับความร่วมมือทำอะไรกันสักอย่าง แต่รายละเอียดสำคัญยังไม่มีการเปิดเผยให้สาธารณชนได้รู้ จึงเป็นอีก 2 ทางเลือกที่นักลงทุนควรติดตามดูผลงานอย่างใกล้ชิด งานนี้ถือว่า เดี๊ยนบอกข้อมูลเด็ดๆ ให้รู้ทุกซอกทุกมุมหมดแล้ว ที่เหลือรอแค่ข่าวจริงปรากฏให้เห็นก็เท่านั้นเองเจ้าค่ะ
*ป.ล.สถานการณ์การลงทุนอาจมีทั้งดี และไม่ดีปะปนกันไป แต่ในจังหวะดังกล่าวยังมีหุ้นดีๆ ให้ลงทุนอีกหลายตัวนะจะบอกให้